25/08/2022 | Administración LocalMunicipal
A Laracha
Bases reguladoras da concesión de axudas ás familias para a escolarización dos seus fillos/as, curso 2022/2023.

Bases reguladoras da concesión de axudas ás familias para a escolarización dos seus fillos/as, curso 2022/2023. Por Resolución de Alcaldía núm.942/2022, do 22 de agosto de 2022 aprobáronse as Bases reguladoras da concesión de axudas ás familias para a escolarización dos seus fillos/as, curso 2022/2023, que se concretan como seguen: Estas normas teñen por obxecto establecer os criterios e procedementos de concesión de axudas para a afrontar os gastos orixinados polo comezo do curso escolar, constituíndo unha acción de fomento que busca a correcta escolarización dos nenos/as pertencentes ás familias menos favorecidas, entendéndose por tales as que se definen nestas bases. A concesión das subvencións previstas nas presentes bases tramitarase en réxime de concorrencia competitiva, tal e como se define na base 20ª das de execución do orzamento.2.1. A presente convocatoria ten por obxecto a concesión de axudas económicas ás familias para atender os gastos orixinados polo comezo do curso escolar de educación infantil, primaria e secundaria, FP básica, bacharelato, ciclos formativos, estudos universitarios e estudos con necesidades educativas especiais.2.2. Enténdese por tales gastos a compra de: a) libros de texto, (agás os de primaria e secundaria), b) material didáctico complementario e material específico relacionado directamente cos estudos. c) vestimenta deportiva e deportivos. e) material informático: tablet, ordenador portátil/mesa, impresora, pantalla e material consumible.2.3. A presente axuda concedida o abeiro destas bases poderán ser concorrentes con subvencións doutras administracións ou entes públicos ou privados, nacionais, da Unión Europea ou de organismos internacionais. O importe total das subvencións en ningún caso poderá ser de tal contía que, illadamente ou en concorrencia con outras subvencións, ingresos ou recursos, supere o gasto realizado polo beneficiario.2.4. Para o financiamento deste programa de axudas existe crédito por importe de 75.000,00 euros na aplicación 320.481.00 do Orzamento Xeral do Concello para 2022. As axudas serán 382 a distribuír na forma seguinte: • 80 para estudos de educación infantil de calquera ciclo, de 165 euros cada unha. • 204 para estudos de educación primaria, secundaria obrigatoria e formación profesional básica, por 150 euros cada unha. • 40 para estudos de bacharelato e ciclos formativos de grao medio e superior, de 225 euros cada unha. • 38 para alumnos con necesidades educativas especiais, de 400 euros cada unha. • 20 para estudos universitarios de grao medio ou superior e máster, de 350 euros cada unha. Terán a condición de beneficiarias as familias que cumpran os seguintes requisitos: 4.1. Estar empadroados no Concello de A Laracha antes do día 1 de setembro de 2021 un dos pais ou titores legais, así como os fillos/as menores de idade para os que se solicite a axuda. No caso de que o solicitante sexa maior de idade, unicamente será necesario que estea empadroado o solicitante.4.2. Estar cursando algúns dos estudos subvencionables segundo o apartado 2.1. das presentes bases en calquera dos centros docentes localizados no termo municipal Para o caso de que non se estea matriculado nun curso completo será preciso estar matriculado, cando menos, en tres materias.4.3. Pertencer a unha unidade familiar con ingresos anuais per cápita non superiores a 10.000 euros. Para o cálculo dos ingresos anuais per cápita dividirase a parte xeral da base impoñible previa a aplicación do mínimo persoal e familiar (casilla 435 da declaración de IRPF) de todos os membros da unidade familiar entre o número total de membros da unidade (con independencia de que estean ou non empadroados no Concello). Para as familias monoparentais computarase por 1,5 a persoa proxenitora. Para as familias con fillos/as con discapacidade superior ao 33% estes computaranse por 1,5. O límite máximo de ingresos anuais per cápita, no caso de familias numerosas, incrementarase en 602 euros por fillo a partires do terceiro. Considerarase a estes efectos, unidade familiar, aos pais ou titores, os fillos menores de 18 anos e os maiores de idade que non teñan máis de 25 anos sempre que estean estudando e non obteñan ingresos. Non terá condición de membro computable o agresor nos casos de violencia de xénero.5.1. O prazo de solicitude rematará o 30 de setembro de 2022.5.2. Lugar: Rexistro Xeral do Concello de A Laracha.5.3. Documentación que se deberá acompañar: a) Anexo I, solicitude, pode descargarse da WEB do Concello ou recollerse na Concellería de Cultura, Deportes e Ensino e no rexistro. b) Fotocopia do DNI do alumno/a e do solicitante (pai, nai ou titor), cando sexa menor de idade. c) Fotocopia do Libro de Familia. d) Certificado de empadroamento conxunto ou autorización expresa ao Concello da Laracha para a comprobación dos datos do padrón. e) Fotocopia ou resgardo da matrícula para o curso 2022/2023 todos os alumnos/as que estuden fora dos centros educativos do Concello da Laracha. Os estudantes universitarios presentarán a matrícula 2021/2022 e 2022/2023 onde consten as materias. f) Fotocopia da declaración do I. R. P. F. do ano 2021 correspondente a todos os membros da unidade familiar ou autorización expresa ó Concello da Laracha para a obtención dos datos fiscais. No caso de que algún dos membros da unidade familiar non teña presentada a declaración do I. R. P. F. do ano 2021, ou forme parte da mesma algún pensionista, deberá achegar calquera documento xustificativo dos ingresos (fotocopias de nóminas, certificados do Inem, certificado da Seguridade Social dos ingresos percibidos por este concepto). En defecto de todos os medios anteriores, declaración xurada de ingresos. g) Libro de cualificacións, expediente académico das cualificacións ou boletín de notas do curso 2021/2022. h) Certificación bancaria da titularidade da conta corrente do alumno/a, de non posuír, deberán presentar a do pai, nai ou titor. No caso de que a documentación non variase en relación coa presentada nas convocatorias anteriores non terá obriga de achegar o certificado bancario. i) No caso de solicitudes de axudas para alumnos/as con necesidades educativas especiais deberán presentar certificado do grao de minusvalía cunha porcentaxe igual ou superior ó 33% Si son alumnos/as con necesidades específicas de apoio educativo, certificado ou informe específico do equipo de orientación educativa e psicolóxica ou do departamento de orientación no que se detallan as necesidades educativas. No caso de que fosen apreciados defectos de forma ou documentación incompleta, requirirase a corrección ou rectificación no prazo de dez días, arquivándose o expediente sen máis trámites se esta non se efectuase.5.4. Documentación complementaria para valorar segundo os casos: a) No caso de que o alumno/a viva de aluguer durante o ano escolar fora do domicilio familiar poderá presentar copia do contrato de aluguer e recibo de pagamento. b) Para xustificar a condición familiar deberá achegar, libro de familia numerosa, sentencia de divorcio ou convenio regulador, orfandade, certificado de familia monoparental expedido pola Consellería de Política Social e Xuventude da Xunta de Galicia … c) Para xustificar a situación de vítima de violencia de xénero deberá presentar acreditación mediante sentenza condenatoria, orde de protección ou calquera outra resolución xudicial que acorde unha medida cautelar, informe do Ministerio Fiscal que indique a existencia de indicios de que a demandante é vítima de violencia de xénero ou acreditación da situación de violencia de xénero mediante informe dos servizos sociais ou do Centro de Información ás Mulleres.6.1. A estimación dos méritos dos solicitantes efectuarase seguindo os criterios do seguinte baremo: a) Expediente académico: estimarase a nota media do último curso aprobado polo solicitante: Sobresaliente 9-10 (2 puntos), Notable 7-8 (1,5 puntos), Ben 6 (1 punto), Suficiente 5 (0,5 punto), P. A. (1 puntos), P (0.5 puntos). b) Ingresos anuais per cápita: ingresos ata 2.258,55 euros (4 puntos); Ingresos ata 3.161,97 euros (3 puntos); Ingresos ata 4.065,39 euros (2 puntos); Ingresos ata 4.517,10 euros (1 punto). A efectos do cálculo dos ingresos tomarase a parte xeral da base impoñible do I. R. P. F. previa á aplicación dos mínimos (ventá 435 da declaración), ou ben os ingresos brutos resultantes dos outros medios de acreditación previstos no punto 5.3. f das presentes bases. c) Número de membros da unidade familiar residentes no domicilio: por cada membro da unidade familiar, 1 punto.,. d) Condicións familiares do solicitante: ser orfos absolutos (1,5 puntos), pertencer familia monoparental (1,5 puntos, ser fillo/a de vítima violencia de xénero (1,5puntos) e) Residir en vivenda alugada o estudante (0,5 puntos). 6.2. En base aos criterios anteriormente expostos, a Comisión de valoración, establecerá: a) unha axuda por unidade familiar de acordo cos puntos obtidos por cada alumno/a solicitante, propoñendo o outorgamento a de máis puntuación dentro de cada unha das categorías, co límite do número de axudas dispoñibles para cada categoría. A prioridade na selección dos solicitantes no caso de empate virá determinada por esta orde: -no caso de ser irmáns os alumnos/as solicitantes concederase a de maior importe -no caso de alumnos/as solicitantes, virá determinada a prol da menor capacidade económica, a prol das mellores cualificacións académicas, e a prol do número de membros da unidade familiar. b) Si existen axudas dispoñibles propoñerase unha segunda axuda as familias numerosas que cumpran o 1º criterio de valoración. A Comisión de valoración de subvencións procederá á proposta de concesión de subvencións segundo os criterios previstos nas presentes bases. A proposta deberá conter a relación de solicitantes para os que se propón a subvención, a súa contía e os criterios de valoración que dean lugar á proposta. A Comisión de valoración de subvencións terá a seguinte composición: Miguel Alfonso Fatou Bintou Apahidean Straube, Técnico de deportes Andrea Rodríguez Lorenzo, Animadora Cultural Belén Cabeza Bello, Auxiliar da Oficina de Información Xuvenil Actuará como Secretario o da corporación ou funcionario en quen delegue. A Comisión de valoración poderá solicitar a axuda que estime oportuna dos servizos municipais para a valoración das peticións de subvencións. Posteriormente á proposta efectuada pola Comisión de valoración, a proposta pasará á Intervención Municipal para que realice a súa fiscalización. A partir da proposta da Comisión de valoración informada pola Intervención, a Xunta de Goberno Local concederá as subvencións mediante acordo no que se especifique a relación de solicitantes aos que se conceden as subvencións e a desestimación das restantes solicitudes. O prazo máximo para resolver será de dous meses contados a partir da finalización do prazo de solicitude das subvencións. As subvencións concedidas serán publicadas no taboleiro de edictos así como na páxina web do concello. O pagamento/ ingreso das axudas efectuarase aos beneficiarios no número de conta que se presentou no momento da solicitude unha vez resolta a concesión das mesmas, cos seguintes requisitos: a) impreso de xustificación facilitado pola administración. b) facturas con data entre o 1 de xuño e o 30 de novembro de 2022 por importe igual ou superior o concedido, con todos os requisitos regulamentarios onde reflicte en que consiste o material adquirido: libros, material didáctico, vestimenta deportiva, material informático,… c) declaración xurada das axudas percibidas polo mesmo concepto e finalidade doutros Organismos e/ou Administracións Públicas. De ter percibidas varias axudas para os mesmos conceptos deberán xustificar con facturas o total das axudas recibidas. O prazo para xustificar rematará o 30 de novembro de 2022. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións. A Laracha, 22 de agosto de 2022 O Alcalde José Manuel López Varela